wickkiey/tamil-wikipedia-chunked huggingface dataset:
# புசெபெலஸ்

## புசெபெலசை அடக்குதல்

இந்தக் குதிரையானது பெரிய கருப்பு நிறக் குதிரை என்றும் அதன் புருவத்தின் மீது ஒரு பெரிய வெள்ளை நட்சத்திரத்துடன் இருப்பதாக விவரிக்கப்பட்டுள்ளது. இதன் கண்கள் நீல நிறத்தவை என்றும் கூறப்படுகிறது. 344 இல் அலெக்சாந்தர் தன் தந்தையின் முந்நிலையில் "பன்னிரண்டு அல்லது பதின்மூன்று வயதில், அந்தக் குதிரையை எப்படி அடக்கி பெற்றார் என்பது பற்றி புளூட்டாக் விவரித்து கூறியுள்ளார்: பிலிப்பீனஸின் என்ற ஒரு குதிரை வணிகர் அலெக்சாந்தரின் தந்தையான இரண்டாம் பிலிப்பிடம் ஒரு குதிரையை விற்க முனைந்தார். அப்போது அந்தக் குதிரை மிகவும் முரட்டுத்தனமாக யாருக்கும் அடங்காமல் இருப்பதை உணர்ந்து அவரது தந்தை பிலிப் அதை வாங்காமல் வெளியில் அனுப்ப நினைத்தார்.  
அந்த தருணத்தில் அங்கிருந்த அலெக்சாண்டர் அந்த குதிரையானது தனது சொந்த நிழலை பார்த்தே மிரட்சி அடைவதை கண்டறிந்தார். அதோடு அந்த குதிரையை தானே பழக்கப்படுத்தி கொள்வதாகவும் தெரிவித்தார். அந்தக் குதிரையை அதன் நிழலைக்காண இயலாதவாறு கிழக்கு நோக்கி நிறுத்தி அதை அடக்கி பழக்கப்படுத்தியும் காட்டினார். புளூட்டாக் இதை தனது குறிப்பில் மிக விரிவாக புகழ்ந்து குறிப்பிடுகிறார். அரசர் பிலிப் தனது மகனாகிய அலெக்சாண்டரிடம், "மகனே நீ கண்டிப்பாக இந்த உலகத்தையே வெல்லப்போகிறாய், உன்னை பொருத்தமட்டில் மக்கெடோன் மிகச்சிறியது." என்று கூறினதாக புளூட்டாக் விளக்குகிறார். அதோடு அந்த குதிரையை அலெக்சாண்டருக்கே பரிசாக அளித்தார்.
# புசெபெலஸ்

## அலெக்சாந்தரும் புசெபெலசும்

அலெக்சாண்டர் அந்த குதிரைக்கு புசெபெலஸ் என்று பெயரிட்டார். அலெக்சாந்தருடன் இணைந்து புசெபெலசு பல போர்களில் கலந்துகொண்டுள்ளது. இந்தக் குதிரை தான் மாவீரன் அலெக்சாண்டரை இந்திய துணைக்கண்டம் வரை போர்களினூடே சுமந்து வந்தது. அந்த குதிரையின் மீது கொண்ட அன்பின் காரணமாக ஒரு நகரத்திற்கு அலெக்சாண்டர் பூசிஃபலா (Bucephala) என்று பெயரிட்டார். பிற்காலத்தில் வயோதிகம் (தனது 30ஆம் வயதில்) காரணமாக அந்த குதிரை இறந்ததாக ஒரு சாரரின் கருதுகின்றனர். ஆனால் அந்த குதிரை இந்திய மன்னர் போரசுடன் ஏற்பட்ட யுத்ததில் கொல்லப்பட்டது என்பது வரலாற்று அறிஞர்களின் கூற்று.
# பாகுபாடுகள் ஒழிப்பு நாள்

**பாகுபாடுகள் ஒழிப்பு நாள்** (**Zero Discrimination Day**)என்பது ஐநா மற்றும் பிற சர்வதேச அமைப்புகளால் கொண்டாடப்படும் ஒருசிறப்பு நாள் ஆகும்.உலக நாடுகளில் சட்டத்திலும், நடைமுறையிலும் மனித சமுதாயத்தில் தொடர்கிற பாகுபாடுகளுக்கு முற்றுப்புள்ளி வைக்க அறைகூவல் விடுக்கும் நாளாக இது உள்ளது. இந்தநாள் 2014 மார்ச் 1 அன்றுமுதன்முதலில் கொண்டாடப்பட்டது.இதை பெய்ஜிங்கில் ஒரு முக்கிய நிகழ்வுடன் அந்த ஆண்டு பிப்ரவரி மாதம் 27 ஆம் தேதிஐநா எய்ட்ஸ் விழிப்புணர்வு/கட்டுப்பாடு அமைப்பின் (யுனெய்ட்ஸ்) நிறைவேற்று இயக்குனரான மைக்கேல் சிடிப் என்பவரால் தொடங்கப்பட்டது.  
2017 ஆண்டிற்கான பிரகடனத்தில், “பாகுபாடுகளுக்கு எதிராகத் தொடர்ந்து குரல் எழுப்புவோம்” என்ற கருப்பொருள்யுனெய்ட்சால் மையப்படுத்தப்பட்டிருந்தது.
2018 ஆண்டிற்கான கருப்பொருள் அறிவிக்கப்படவில்லை. மாறாக, கேள்விகளில் கோடிட்ட இடங்களே கொடுக்கப்பட்டிருந்தன. “உங்களுக்கு …….வர், ……. ஆக இருந்தால் என்ன, அதற்காக அவரை ஒதுக்குவீர்களா” என்ற கேள்வி முன்வைக்கப்படுகிறது.  
தொடக்கத்தில், எய்ட்ஸ் / எச்ஐவி பாதிப்புள்ளவர்கள் புறக்கணிக்கப்படுவதற்கும் அவர்களின் திறன் வெளிப்பாட்டு வாய்ப்புகள் மறுக்கப்படுவதற்கும் முடிவுகட்டும் இயக்கங்கள், நடவடிக்கைகள் ஆகியவைதான் இந்த நாளின் இலக்குகளாகயுனெய்ட்சால் அறிவிக்கப்பட்டிருந்தன. தற்போது, எல்லா வகையிலும் உலக மனித சமுதாயத்தில் தொடர்கிற பாகுபாடுகளுக்கு முற்றுப்புள்ளி வைக்க உந்தும் நாளாகவும் இது முன்வைக்கப்படுகிறது.  
இந்தியாவில் பரப்புரையாளர்கள், பாகுபாடு காண்பிக்கும் சட்டங்களுக்கு எதிராக பேசுவதற்கு இந்த சந்தர்ப்பத்தை பயன்படுத்துகின்றனர், குறிப்பாக இந்திய தண்டனைச் சட்டம், 377 ஆவது பிரிவு, ஓரினச்சேர்க்கையை குற்றம்என்கிறது.  
2015 ஆம் ஆண்டில், கலிஃபோர்னியாவில் உள்ள ஆர்மீனிய அமெரிக்கர்கள்,இந்தநாளன்று, ஆர்மீனிய இனப்படுகொலைகளைநினைவுகூர்ந்தனர்.
# மெர்க்குரி (திரைப்படம்)

**மெர்க்குரி** (Mercury), கார்த்திக் சுப்புராஜின் இயக்கத்திலும் அவரின் தயாரிப்பிலும் 2018 ஏப்பிரல் 13ம் திகதி வெளியான ஒரு ஆவி திரில்லர் திரைப்படமாகும். இப்படத்தில் பிரபுதேவா, சனந்த், தீபக் பரமேஷ், அனிஷ் பத்மன், ரம்யா நம்பீசன் ஆகியோர் முதன்மைப் பாத்திரங்களில் நடித்துள்ளனர். இப்படத்திற்கு சந்தோஷ்நாராயணன் பின்னணி இசையை அமைத்துள்ளார், திருவின் ஒளிப்பதிவில், விவேக் அர்சன் படத்தொகுப்பில் படமாக்கப்பட்டுள்ளது. இத்திரைப்படம் ஒரு **மௌன திரைப்படம்** என முதலில் கூறப்பட்டது. ஆனால் இப்படத்தில் பல வசனங்களும், இசைகளும் உள்ளன.
# மெர்க்குரி (திரைப்படம்)

## நடிகர்கள்

- பிரபுதேவா - கண் தெரியாத நபர் (மெர்க்குரியால் பாதிக்கப்பட்டவர்)
- சனந்த்
- தீபக் பரமேஷ்
- அனிஷ் பத்மன்
- ரம்யா நம்பீசன் - பிரபுதேவாவின் மனைவி (சிறப்புத் தோற்றம்)
# மெர்க்குரி (திரைப்படம்)

## படப்பணிகள்

கார்த்திக் சுப்புராஜின் இறைவி படத்திற்கு பின் அவர் பிரபுதேவாவுடன் ஒரு திரைப்படம் இயக்கவுள்ளதாக 2017ல் கூறினார். அதன்படி இத்திரைப்படம் இந்தியாவில் மலைப் பகுதிகளில் பெரும்பாலும் படமாக்கப்பட்டுள்ளது.  
இத்திரைப்படத்தில் ஆரேழு பேர்தான் நடித்திருப்பதாகவும், இப்படம் ஒரு மாறுபட்ட முயற்சி என்றும் கார்த்திக் சுப்புராஜ் கூறியுள்ளார்.  
இத்திரைப்படத்தில் பிரபுதேவா எதிர்மறை பாத்திரத்தில் நடித்துள்ளதாகவும் கூறியுள்ளார்.
# மெர்க்குரி (திரைப்படம்)

## இசை

இத்திரைப்படத்திற்கு சந்தோஷ் நாராயணன் பின்னணி இசையமைத்துள்ளார். இப்படத்தில் இசையமைப்பளர் மிதூன் *The Mercury Song எனும்* பாடலுக்கு இசையமைத்துள்ளார். இப்பாடலை ஹரிசரண் பாடியுள்ளார். இப்படத்தில் ஒரேயொரு பாடல் மட்டுமே உள்ளது.
# இரிடியம் உலாவி

**இரிடியம் உலாவி** (Iridium Browser) என்பது கட்டற்ற மென்பொருட்களால் உருவாக்கப்பட்ட இணைய உலாவிகளில் ஒன்றாகும். இது குரோமியம் உலாவி அடித்தளங்களையும், இன்னும் பிற புதிய நுட்பங்களையும் கொண்டு உருவாக்கப்பட்டுள்ளது. கூகுள் குரோம் தனிநபர் தகவல்களை அதிகம் திரட்டுவதால், அதைத் தவிர்க்க, அதன் நுட்பங்களைத் தன்னகத்தே உடைய, ஒரு இணைய உலாவி இல்லை என்ற குறையைத் தீர்க்கவும், இந்த உலாவி உருவாக்கப்பட்டுள்ளதாக, உரைக்கப்படுகிறது.இது ஒரு பன்னியக்குதள மென்பொருள் ஆகும். டெபியன், மாக், வின்டோசு, ஓபன் சுசி(opensuse), பெடரோ, ஆர்எச்இல்(RHEL) போன்ற இயக்குதளங்களுக்கென தனித்தனி பொதிகளைப் பதிவிறக்கிம் செய்து கொள்ளலாம்.கூகுள் குரோமின் நீட்சிகளை இதனுள்ளும் நிறுவிக் கொள்ளலாம்.
# எம். ஜி. ஆர். அண்ணா திராவிட முன்னேற்றக் கழகம்

**எம். ஜி. ஆர். அண்ணா திராவிட முன்னேற்றக் கழகம்** (*M.G.R. Anna Dravida Munnetra Kazhagam*) என்பது அண்ணா திராவிட முன்னேற்றக் கழகத்தில் இருந்து பிரிந்து வந்தவர்களால் துவக்கப்பட்ட ஒரு அரசியல் கட்சியாகும். இந்தக் கட்சி தேசிய ஜனநாயகக் கூட்டணியின் ஒரு பகுதியாக இருந்தது. மேலும் அடல் பிகாரி வாச்பாய்யின் தலைமையிலான மத்திய அரசாங்கத்தில் பங்கு பெற்றது. இது சு. திருநாவுக்கரசர் தலைமையில் இயங்கிய கட்சி ஆகும்.  
தமிழ்நாடு சட்டமன்றத் தேர்தல், 2001 இல் எம். ஜி. ஆர். அண்ணா திராவிட முன்னேற்றக் கழகம் மூன்று வேட்பாளர்களை நிறுத்தியது. அத்தேர்தலில் இந்தக் கட்சி 1,29,474 வாக்குகளைப் பெற்றது.  
2002 ஆம் ஆண்டு எம்.ஜி.ஆர். அண்ணா திராவிட முன்னேற்றக் கழகமானது பாரதிய ஜனதா கட்சியுடன் இணைந்தது.
# எம். ஜி. ஆர். அண்ணா திராவிட முன்னேற்றக் கழகம்

## தேர்தல் வரலாறு

| வென்ற இடங்கள் |  |  |  |  |
| --- | --- | --- | --- | --- |
| 1998 | 12ஆவது மக்களவை | 2,78,324 | 0 |  |
| 1999 | 13ஆவது மக்களவை | 3,96,216 | 1 |  |
| 2001 | 12ஆவது தமிழ்நாடு சட்டமன்றம் | 1,29,474 | 2 | } |
# து.கிருஷ்ணாபுரம்

**து. கிருஷ்ணாபுரம்** (*T.Krishnapuram*) இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் பேரையூர் வட்டத்திலிருக்கும் ஒரு கிராமம் ஆகும். இது மேற்குத் தொடா்ச்சி மலைப்பகுதி சதுரகிாி மலை அடிவாரத்தில் அமைந்துள்ளது. சதுரகிரி மலை வாழைத்தோப்பு வழியாக செல்ல உசிலம்பட்டியிலிருந்து து. கிருஷ்ணாபுரம் வழியாக தான் செல்ல வேண்டும்.
# து.கிருஷ்ணாபுரம்

## கோவில்கள்

இங்கு ஆதி சக்தி மகாமாாியம்மன் கோவில் சிறப்பு வாய்ந்தது.
# ஜார்கிராம் மாவட்டம்

தெற்கில் அமைந்த ஜார்கிராம் மாவட்டம் - **எண் 23**]]  
**ஜார்கிராம் மாவட்டம்** (**Jhargram district**) (வங்காளம்: ঝাড়গ্রাম জেলা) இந்தியாவின் மேற்கு வங்காள மாநிலத்தின் வர்த்தமான் கோட்டத்தில் உள்ளது. மேற்கு வங்காள மாநிலத்தின் 23 மாவட்டங்களில் ஒன்றாகும். இதன் தெற்கில் சுவர்ணரேகா ஆறு பாய்கிது.
இதன் நிர்வாகத் தலைமையிட நகரம் ஜார்கிராம் ஆகும்.
# ஜார்கிராம் மாவட்டம்

## நிறுவப்பட்ட நாள்

மேற்கு மிட்னாபூர் மாவட்டத்தின் தென்மேற்குப் பகுதிகளைப் பிரித்து, 4 ஏப்ரல் 2017 அன்று, மேற்கு வங்காளத்தின் 23வது மாவட்டமாக ஜார்கிராம் மாவட்டம் நிறுவப்பட்டது. இம்மாவட்டத்தின் தலைமையிட நகரம் **ஜார்கிராம்** ஆகும்.
# ஜார்கிராம் மாவட்டம்

## புவியியல்

சோட்டா நாக்பூர் மேட்டு நிலத்தின் அடிவாரப் பகுதியில் கற்களும், மண்ணும் கொண்ட வளமற்றப் பகுதியில் ஜார்கிராம் மாவட்டம் உள்ளது.
# ஜார்கிராம் மாவட்டம்

## மக்கள் தொகையியல்

3,037.64 சதுர கிலோ மீட்டர் பரப்பளவு கொண்ட ஜார்கிராம் மாவட்டத்தின், 2011ம் ஆண்டின் மக்கள் தொகை கணக்கெடுப்பின் படி, மக்கள் தொகை 11,36,548 ஆக உள்ளது. இம்மாவட்டத்தின் மொத்த மக்கள் தொகையில் 96.52% மக்கள் கிராமப்புறங்களிலும், 3.48% மக்கள் கிராமப்புறங்களில் வாழ்கின்றனர்.  
ஜார்கிராம் மாவட்டத்தின் மொத்த மக்கள் தொகையில் 20.11% பட்டியல் சமூகத்தினரும், 29.37% பட்டியல் பழங்குடி மக்களும் வாழ்கின்றனர்.
# ஜார்கிராம் மாவட்டம்

## மாவட்ட நிர்வாகம்

*ஜார்கிராம்* உட்கோட்டத்தை மட்டுமே கொண்ட ஜார்கிராம் மாவட்டத்தில் ஜார்கிராம் நகராட்சி, பின்பூர்;I, பின்பூர்;II, ஜாம்போனி, ஜார்கிராம், கோபிவல்லபபூர்;I, கோபிவல்லபபூர்;II, நயாகிராம் மற்றும் சங்க்ரயில் என 8 ஊராட்சி ஒன்றியங்களும்
# ஜார்கிராம் மாவட்டம்

## போக்குவரத்து

### தொடருந்துகள்

கரக்பூர்- ஜம்சேத்பூர் - ஆசான்சோல் இருப்புப் பாதை வழித்தடத்தில் *ஜார்கிராம்* தொடருந்து நிலையம் அமைந்துள்ளது. ஹவுரா - நாக்பூர் - மும்பை செல்லும் தொடருந்துகள் ஜார்கிராம் தொடருந்து நிலையம் வழியாகச் செல்கிறது. ஜார்கிராம் தொடருந்து நிலையம் ஹவுரா/கொல்கத்தா (155&nbsp;km), கரக்பூர் (39&nbsp;km), ஆசான்சோல், டாடா நகர் (96&nbsp;km), ராஞ்சி, தன்பாத், ரூர்கேலா, புவனேஸ்வர், புரி, கட்டக், பிலாய், தில்லி மற்றும் மும்பை நகரங்ளுடன் இணைக்கிறது.
# ஜார்கிராம் மாவட்டம்

## போக்குவரத்து

### சாலைகள்

ஆசியான் நெடுஞ்சாலை எண் 46 ஜார்கிராம் நகரத்தின் வழியாகச் செல்கிறது. மேலும் தேசிய நெடுஞ்சாலை எண் 6 மற்றும் மாநில நெடுஞ்சாலை எண் 9 மற்றும் 5, ஜார்கிராம் நகரத்துடன் மிட்னாப்பூர், கரக்பூர், துர்க்காப்பூர், ஆசான்சோல், பாங்குரா, புருலியா, ஹால்டியா, கொல்கத்தா, ஹவுரா நகரங்களை இணைக்கிறது.
# ஜார்கிராம் மாவட்டம்

## போக்குவரத்து

### மழை பொழிவு

தென்மேறு பருவ மழைக் காலமான சூலை முதல் செப்படம்பர் மாதங்களில் நன்கு மழை பொழிகிறது. ஜார்கிராம் மாவட்டத்தின் ஆண்டு சராசாரி மழைப் பொழிவு 1400 மில்லி மீட்டராகும்.
# இரிடியம்(IV) புளோரைடு

**இரிடியம்(IV) புளோரைடு** *(Iridium(IV) fluoride)* என்பது IrF<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரிடியம் மற்றும் புளோரின் தனிமங்கள் சேர்ந்து உருவாகும் இச்சேர்மம் அடர் பழுப்பு நிறத்தில் திண்மமாகக் காணப்படுகிறது . 1965 ஆம் ஆண்டுக்கு முன் இரிடியம்(IV) புளோரைடு தொடர்புடைய விளக்கங்கள் IrF5 சேர்மத்தைக் குறித்து விளக்குவது போலவே தோன்றுகின்றன இரிடியம்(IV) புளோரைடு திண்மத்தைத் தயாரிக்கிறார்கள். முப்பரிமான அணிக்கோவை படிகக் கட்டமைப்பில் உள்ள ஒரு உலோகடெட்ராபுளோரைடுக்கு இதுவே முதலாவது உதாரணமாகும். இதே கட்டமைப்பில் உள்ள டெட்ராபுளோரைடுகளாக RhF4, PdF4 மற்றும் PtF4 போன்ற சேர்மங்கள் அடுத்தடுத்து கண்டறியப்பட்டன . எண்முக வடிவில் ஆறு ஒருங்கிணைவுகள் கொண்ட இரிடியம் இக்கட்டமைப்பில் உள்ளது. எண்முக இரிடியத்தின் இரண்டு விளிம்புகள் பகிர்ந்து கொள்ளப்பட்டும், இரண்டு புளோரின் அணுக்கள் பகிர்ந்து கொள்ளப்படாமலும் ஒன்றுடன் ஒன்றாக ஒரே பக்கத்தில் அமைந்துள்ளன .
# விக்கிப்பீடியா:Statistics/March 2018

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# சக்கரவர்த்தி அசோகர் (தொலைக்காட்சித் தொடர்)

**சக்கரவர்த்தி அசோகர்** என்பது கலர்ஸ் தமிழ் தொலைக்காட்சியில் ஒளிபரப்பான ஒரு வரலாற்றுத் தொடர் ஆகும். இது கலர்ஸ் தொலைக்காட்சியில் பெப்ரவரி 2, 2015 முதல் அக்டோபர் 7, 2016 வரை திங்கள் முதல் வெள்ளி வரை 'சக்கரவர்த்தின் அசோக் சாம்ராட்' என்ற பெயரில் ஒளிபரப்பாகி 442 அத்தியாங்களுடன் நிறைவு பெற்ற இந்தித் தொடரின் தமிழாக்கம் ஆகும்.  
இது மவுரிய வம்சத்தின் மூன்றாவது பேரரசரான அசோகரின் வாழ்க்கையை அடிப்படையாகக் கொண்டுள்ளது. சித்தார்த் நிகம் என்பவர் இளம்வயது அசோகராக இத்தொடரில் நடித்துள்ளார்.
# எக்ஸ்-மென் (திரைப்படத் தொடர்)

'''  
**எக்ஸ்-மென்** (X-Men) என்பது அமெரிக்க நாட்டு மீநாயகன் திரைப்படத் தொடர் ஆகும். இது ஸ்டான் லீ மற்றும் ஜாக் கிர்பி ஆகியோரால் இதே பெயரில் உருவாக்கப்பட்டு மார்வெல் வரைக்கதை புத்தகத்தில் வெளியான ஒரு மீநாயகன் குழு ஆகும். இந்த திரைப்படத் தயாரிப்பிற்கான உரிமையை 20ஆம் சென்சுரி பாக்ஸ் என்ற நிறுவனம் 1994 ஆம் ஆண்டில் பெற்றது.  
பிறையன் சிங்கர் என்பவர் இயக்கத்தில் எக்ஸ்-மென் என்ற முதல் திரைப்படம் 2000 ஆம் ஆண்டும் அதன் தொடர்ச்சியாக எக்ஸ்-மென் 2 என்ற படம் 2002 ஆம் ஆண்டு வெளியானது. அதை தொடர்ந்து எக்ஸ்-மென்: த லாஸ்ட் ஸ்டேண்ட் என்ற மூன்றாம் பாகம் பிரெட் ரட்னர் என்பவர் இயக்கத்தில் 2006 ஆம் ஆண்டு வெளியானது.  
இந்த திரைப்படத்தில் இருந்து வெவ்வேறு கிளை கதாபாத்திரங்களை மையமாக வைத்து மூன்று வோல்வரின் படங்கள் (வோல்வரின் (2009), வோல்வரின்-2 (2013), லோகன் (2017), நான்கு புதிய எக்ஸ்-மென் படங்கள் (எக்ஸ்-மென்: பாஸ்ட் கிளாஸ் (2011), எக்ஸ்-மென்: பாஸ்ட் கிளாஸ் (2014), எக்ஸ்-மென்: அப்போகலிப்ஸ் (2016), எக்ஸ்-மென்: டார்க் பீனிக்ஸ் (2019) மற்றும் இரண்டு டெட்பூல் படங்களை (டெட்பூல் (2016), டெட்பூல் 2 (2018) போன்றவை வெளியானது.  
இதுவரைக்கும் பதிமூன்று படங்கள் வெளியான நிலையில், எக்ஸ்-மென் திரைப்படத் தொடர் உலகளவில் 6 பில்லியன் டாலர்களை வசூலித்து ஏழாவது முறையாக அதிக வசூல் செய்த திரைப்படத் தொடராக திகழ்கின்றது
# எக்ஸ்-மென் (திரைப்படத் தொடர்)

## வெளியான திரைப்படங்கள்

| *எக்ஸ்-மென்* அசல் |
| --- |
# எக்ஸ்-மென் (திரைப்படத் தொடர்)

## வெளியான திரைப்படங்கள்

### எக்ஸ்-மென் (2000)

1994 ஆம் ஆண்டு 20ஆம் சென்சுரி பாக்ஸ் நிறுவனம் மற்றும் தயாரிப்பாளர் லாரன் ஷுலர் டோன்னர் எக்ஸ்-மென் கதையை திரைப்படமாக்கும் உரிமையைப் பெற்றனர். ஆன்ட்ரூ கெவின் வாக்கர் எழுத்தாளராக ஒப்பந்தம் செய்யப்பட்டார். ஜேம்ஸ் கேமரான் இந்தப்படத்தை தயாரிக்க விருப்பம் தெரிவித்தார். பிரையன் சிங்கர் இந்தத் திரைப்படத்தை இயக்குவதாக 1996 ஆம் ஆண்டு ஒப்பந்தத்தில் கையொப்பமிட்டார். ஜான் லோகன், ஜோஸ் வெடன், எட் சாலமோன், கிறிஸ்டோபர் , மற்றும் டேவிட் ஹைடர் ஆகியோர் திரைக்கதையை அமைத்தனர். 1999,தொராண்டோ,கனடாவில் தொடங்கப்பட்ட இத் திரைப்படம் மார்ச்,2000 ஆம் ஆண்டில் நிறைவு பெற்றது. இந்த்திரைப்படம் சூலை 14 ,2000 இல் வெளியானது.
# எக்ஸ்-மென் (திரைப்படத் தொடர்)

## வெளியான திரைப்படங்கள்

### எக்ஸ்-மென் 2 (2003)

இந்த பாகத்தில் கர்னல் வில்லியம் ஸ்டிரைக்கர் சிறையில் உள்ள மேக்னட்டோவை சில கேள்விகள் கேட்டு அவரை குழப்பமடையச் செய்கிறார். மேலும் சேவியரை குழப்பமடையச் செய்து செரப்ரோ இயந்திரத்தின் மூலம் உலகில் உள்ள அனைத்து விகாரிகளையும் (மியூட்டன்ட்) கொலை செய்ய திட்டம் தீட்டுகிறான். அதனை எக்ஸ்-மென்னும் அவனுடைய சகாக்களும் அதனை முறியடிக்கின்றனர்.  
டேவிட் ஹைடர் மற்றும் சக் பென் ஆகியோர் திரைக்கதையை எழுதிய இந்த பாகம் திசெம்பர்,2002 ஆம் ஆண்டு வெளியானது. மைக்கேல் தோகர்டி மற்றும் டான் ஹாரிஸ் ஆகியோர் திரைக்கதையில் மற்றம் செய்தனர். 2002 ஆம் ஆண்டு சூன் மாதம் வான்கூவரில் தொடங்கப்பட்டு 2002, அக்டோபர் மாதம் முடிவடைந்தது. 2003 ஆம் ஆண்டு மே 2 இல் இந்தத் திரைப்படம் வெளியானது.
|-
! scope="row" | எக்ஸ்-மென் 2
| | மே 2, 2003
| $214,949,694
| $192,761,855
| $407,711,549
| 178
| 282
| $110மில்லியன்
|-
! scope="row" | எக்ஸ்-மென்: த லாஸ்ட் ஸ்டேண்ட்
| | மே 26, 2006
| $234,362,462
| $224,997,093
| $459,359,555
| 140
| 236
| $210மில்லியன்
|-
! scope="row" | வோல்வரின்
| | மே 1, 2009
| $179,883,157
| $193,179,707
| $373,062,864
| 252
| 320
| $150மில்லியன்
|-
! scope="row" | எக்ஸ்-மென்: பாஸ்ட் கிளாஸ்
| | ஜூன் 3, 2011
| $146,408,305
| $207,215,819
| $353,624,124
| 373
| 360
| $160மில்லியன்
|-
! scope="row" | வோல்வரின்-2
| | ஜூலை 26, 2013
| $132,556,852
| $282,271,394
| $414,828,246
| 449
| 271
| $120மில்லியன்
|-
! scope="row" | எக்ஸ்-மென்: டேஸ் ஒப் பியூச்சர் பாஸ்ட்
| | மே 23, 2014
| $233,921,534
| $513,941,241
| $747,862,775
| 143
| 98
| $200மில்லியன்
|-
! scope="row" | டெட்பூல்
| | பிப்ரவரி 12, 2016
| $363,070,709
| $420,042,270
| $783,112,979
| 46
| 89
| $58மில்லியன்
|-
! scope="row" | எக்ஸ்-மென்: அப்போகலிப்ஸ்
| | மே 27, 2016
| $155,442,489
| $388,492,298
| $543,934,787
| 336
| 178
| $178மில்லியன்
|-
! scope="row" | லோகன்
| | மார்ச் 3, 2017
| $226,277,068
| $392,744,368
| $619,021,436
| 154
| 144
| $97மில்லியன்
|-
! scope="row" | டெட்பூல் 2
| | மே 18, 2018
| $324,591,735
| $460,455,185
| $785,046,920
| 64
| 87
| $110மில்லியன்
|-
! scope="row" | எக்ஸ்-மென்: டார்க் பீனிக்ஸ்
| | ஜூன் 7, 2019
| $65,845,974
| $186,597,000
| $252,442,974
| 1,246
| 584
| $200மில்லியன்
|-
! scope="row" | நியூ நியூட்டன்ஸ்
| | ஆகஸ்ட் 28, 2020
| $23,852,659
| $24,178,539
| $48,031,198
| $67–80மில்லியன்
|-
! scope="row"|**மொத்தம்**
! $
! $
! $
! |
!
!
|}
# எக்ஸ்-மென் (திரைப்படத் தொடர்)

## வெளியிணைப்புகள்

- அதிகாரப்பூர்வ இணையதளம்
# காளிம்பொங் மாவட்டம்

வடக்கில், காளிம்பொங் மாவட்டம், எண் 20]]
ஆண்கள்]]  
**காளிம்பொங் மாவட்டம்** (**Kalimpong district**) இந்தியாவின் மேற்கு வங்காள மாநிலத்தின் வடக்கில், ஜல்பைகுரி கோட்டத்தில் உள்ளது. இம்மாவட்டம் 14 பிப்ரவரி 2017ல், டார்ஜிலிங் மாவட்டத்தின் வடகிழக்குப் பகுதிகளைப் பிரித்து மேற்கு வங்காளத்தின் 20வது மாவட்டமாக நிறுவப்பட்டது. . இதன் நிர்வாகத் தலைமயிட நகரம் காளிம்பொங் ஆகும். இம்மாவட்டம் வடக்கில் சிக்கிம் மற்றும் வடகிழக்கில் பூட்டான் எல்லையை ஒட்டியுள்ளது.  
1053.60 சதுர கிலோ மீட்டர் பரப்பளவு கொண்ட இம்மாவட்டம், 23 வார்டுகள் கொண்ட *காளிம்பொங்* நகராட்சி, மூன்று ஊராட்சி ஒன்றியங்கள் மற்றும் 42 கிராமப் பஞ்சாயத்துகள் கொண்டது.
# காளிம்பொங் மாவட்டம்

## மக்கள் தொகையியல்

2011ம் ஆண்டின் இந்திய மக்கள் தொகை கணக்கெடுப்பின் படி, காளிம்பொங் மாவட்ட மக்கள் தொகை 2,51,642 ஆகும். இம்மாவட்டத்தில் இந்திய கூர்க்கா மக்கள் அதிகம் வாழ்கின்றனர். மேலும் லெப்ச்சா மக்கள் மற்றும் பூட்டியா மக்கள் பிற இரு முக்கிய சமூகத்தினர் ஆவார்.  
காளிம்பொங் மாவட்டத்தில் *நியோரா சமவெளி தேசியப் பூங்கா* பரப்பளவு கொண்டது.
# சிரியா மனித உரிமைக் கண்காணிப்பு

**சிரியா மனித உரிமைக் கண்காணிப்பு** (Syrian Observatory for Human Rights) என்பது ஐக்கிய இராச்சியத்தைத் தலைமையகமாகக் கொண்டு இயங்கி வருகின்ற ஒரு செய்தி நிறுவனம் ஆகும்..
சிரியாவில் மனித உரிமைகள் மீறப்படுவதைக் கண்காணித்து வெளி உலகுக்கு அவ்வப்போது தெரிவிக்க, ரமி அப்துல் ரகுமான் என்பவரால் இந்தச் செய்தி நிறுவனம் தோற்றுவிக்கப்பட்டது.  
2011 இல் சிரியாவில் நிகழ்ந்த உள்நாட்டுப் போரின் போது இந்த அமைப்பு உருவானது. மேற்கத்திய ஊடகங்களான வாய்ஸ் ஆப் அமெரிக்கா, ராய்ட்டர்ஸ், பிபிசி, சிஎன்என் போன்ற நிறுவனங்கள் சிரியா மனித உரிமைக் கண்காணிப்பின் செய்திகளை அடிக்கடி மேற்கோள் காட்டுகிற வழக்கம் உண்டு.
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நோக்கம்

தமிழ் விக்கிப்பீடியாவின் பதினாறாம் ஆண்டு நிறைவையொட்டி விக்கிப்பீடியர்கள் சந்திப்பும் பரப்புரைகளும் முன்னெடுத்தல். தமிழ் விக்கிப்பீடியாவை இலங்கையில் பரவலாக அறியச்செய்து பயனர்களை அதிகரித்தல்.
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## இடம்

யாழ்ப்பாணம், இலங்கை
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## இடம்

### நிகழிடங்கள்

**திண்ணை விடுதி**  
86, பலாலி வீதி, திருநெல்வேலி, யாழ்ப்பாணம்  
**பிறைட் இன் விடுதி**  
51, சிவன் வீதி, திருநெல்வேலி, யாழ்ப்பாணம்  
**கம்சியா மகால்**  
37, சேர் பொன். இராமநாதன் வீதி, யாழ்ப்பாணம்
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## இடம்

### வருகை

**கட்டுநாயக்கா விமான நிலையத்தில் இருந்து யாழ்ப்பாணதிற்கு வருவதற்கான வழிகள்**
- இலகு வழி:- கட்டுநாயக்கா விமான நிலையத்தில் இருந்து கொழும்பு புறக்கோட்டைக்கு (pettah-பெற்றா அல்லது சிங்களத்தில் பிற்றக்கொட்டுவ) எந்நேரமும் தாராளமான பேருந்து சேவைகள் உள்ளன. புறக்கோட்டைக்கு சென்று அங்கு
:# காலையிலிருந்து சுமாராக இரவு 8 மணிவரை யாழ்ப்பாணத்திற்கான பேருந்து சேவைகள் இருக்கும்.
:# அல்லது புறக்கோட்டையிலிருந்து நடந்து செல்லும் தூரத்தில் உள்ள கொழும்பு கோட்டை புகையிரத நிலையத்தில் இருந்து யாழ்பாணத்திற்கான பின்வரும் நேரங்களில் புறப்படும் தொடருந்துகளில் வரலாம்.
::* 05:45:00 A.C. - INTERCITY - A.C. - INTERCITY
::* 06:35:00 YAL DEVI - LONG DISTANCE
::* 11:50:00 UTTARA DEVI - A.C. - INTERCITY
::* 15:55:00 SRI DEVI - INTERCITY
::* 20:30:00 NIGHT MAIL TRAIN - NIGHT MAIL TRAIN  
- வேறு வழி:- கட்டுநாயக்கா விமான நிலையத்தில் இருந்து முச்சக்கர வண்டியில் கொழும்பு-புத்தளம் வீதிக்கு வந்தால் அவ்வீதியால் கொழும்பிலிருந்து யாழ்ப்பாணம் செல்லும் பேருந்து ஒன்றில் யாழ்ப்பாணம் வரலாம். (இரவு 9 மணி வரையில்)  
- இன்னொரு வழி:- புறக்கோட்டைக்கு வந்து அங்கிருந்து மொரட்டுவ செல்லும் (காலி வீதியால் (Galle Road-கோல் ரோட்) செல்லும்) பேருந்தில் ஏறி வெள்ளவத்தையில் இறங்கி அங்கு யாழ்ப்பாணம் செல்லும் பேருந்துக்கான பதிவுகளை மேற்கொண்டு இரவு 8 மணியளவில் வெள்ளவத்தையில் இருந்து புறப்படும் பல்வேறு தனியார் பேருந்து சேவைகளில் பயணம் செய்து யாழ்ப்பாணம் வரலாம்.  
**யாழ்ப்பாண நகரத்தில் இருந்து தங்குமிடம் வந்தடைதல்**
- யாழ்ப்பாணம் புகையிரத நிலையம் மற்றும் யாழ்ப்பாணம் பேருந்து நிலையம் என்பவற்றில் இருந்து தங்குமிடத்திற்கான தூரம் சுமார் 2 கிலோமீட்டர் ஆகும். ஆகவே தங்குமிடத்தை வந்தடைவதற்கான சிறந்த வழி முச்சக்கரவண்டிப் பயணமே. முச்சக்கரவண்டிச் சேவைகள் இரவு-பகல் இருக்கும். முச்சக்கர வண்டியில் ஏறி பலாலி வீதி பரமேஸ்வரா சந்திவரை என்று கூறி வந்தால் அங்கிருந்து கிழக்குப் பக்கம் செல்லும் வீதியில் சுமார் 50 மீட்டர் தூரத்தில் இடக்கைப் பக்கம் தாங்கும் விடுதியான "Bright Inn" உள்ளது.
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## திகதி

2019 அக்டோபர் 19, 20
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## கருத்துக்கணிப்பு

2019 பிற்பகுதியில் இலங்கையில் நடத்த எதிர்பார்த்திருக்கும் தமிழ் விக்கிப்பீடியா 15ஆம் ஆண்டுக் கொண்டாட்டங்களுக்கு நல்கை பெறுவதற்குத் தமிழ் விக்கிப்பீடியர்களின் கருத்துக்கணிப்பு அவசியமானது. நல்கை விண்ணப்பம் எதிர்வரும் பெப்ரவரி 4இற்கு முன்பதாகச் சமர்ப்பிக்கப்பட வேண்டியுள்ளது. கருத்துக்கணிப்பு சனவரி 20 முதல் சனவரி 27 வரை நடைபெறும். தமிழ் விக்கிப்பீடியர்கள் அனைவரும் இக்கருத்துக் கணிப்பில் பங்கேற்று உதவுமாறு நிகழ்வு ஒருங்கிணைப்புக்குழு வேண்டுகின்றது. நன்றி.
இணைப்பு: தமிழ் விக்கிப்பீடியா 15 ஒன்றுகூடல் - கருத்துக்கணிப்பு
: கருத்துக்கணிப்பு சனவரி 30 வரை நீடிக்கப்பட்டுள்ளது.
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நல்கை

இந்தியாவிலிருந்து ஆகக்கூடியது 20 பேருக்கும், இலங்கையிலிருந்து ஆகக்கூடியது 10 பேருக்கும் தங்குமிடம், போக்குவரத்து உள்ளிட்ட நிகழ்வு தொடர்பான செலவுகள் விக்கிமீடியா அறக்கட்டளையின் நல்கையில் அடங்கும். சிஐஎசு-ஏ2கே அமைப்பின் உதவியுடன் மேலும் 5 இந்தியர்கள் பங்கேற்கும் வாய்ப்புக் கிடைத்துள்ளது. நல்கை பெறுவோர் பட்டியல் பேச்சுப் பக்கத்தில் காணப்படுகிறது.
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நல்கை

### தகுதி

புதுப்பயனர் போட்டியில் வெற்றிபெற்றவர்கள் தவிர ஏனையோர் 2019 மே முதலாம் திகதிக்கு முன்னர் குறைந்தது 500 தொகுப்புகளைச் செய்திருக்க வேண்டும்.
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நல்கை

### நல்கை விண்ணப்ப நெறியாளர்கள்

- மயூரநாதன்
- சஞ்சீவி சிவகுமார்
- சிவகோசரன்
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நல்கை

### நல்கை பெறுவோர் பட்டியல்

#### இந்தியாவிலிருந்து பங்கேற்கும் பயனர்கள்

1. Arularasan. G
1. Balajijagadesh
1. Balu1967
1. Balurbala
1. Deepa_arul
1. Hibayathullah
1. Info-farmer
1. Neechalkaran
1. Ravidreams
1. Sridhar G
1. Thamizhpparithi Maari
1. Tshrinivasan
1. Vasantha Lakshmi V
1. Yercaud-elango
1. காந்திமதி
1. கி.மூர்த்தி
1. தமிழ்க்குரிசில்
1. தென்காசி சுப்பிரமணியன்
1. Mohammed Ammar
1. Abinaya Murthy
1. TVA ARUN
1. திவ்யாகுணசேகரன்
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நல்கை

### நல்கை பெறுவோர் பட்டியல்

#### இலங்கையிலிருந்து பங்கேற்கும் பயனர்கள்

1. Sancheevis
1. ஜெ.ஜெயகிரிசாந்
1. prasadbatti
1. Thivasel
1. Fahimrazick
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நட்புவெளிக் கொள்கை

பங்கேற்கும் பயனர்கள் அனைவரும் பின்வரும் நட்புவெளிக் கொள்கைக்கு அமைவாக நடந்து கொள்ளல் வேண்டும்.  
https://foundation.wikimedia.org/wiki/Friendly_space_policy  
https://meta.wikimedia.org/wiki/Friendly_space_policies/ta
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நிகழ்வுகள்

### முதல் நாள் நிகழ்வுகள்

2019-10-19
| மு.ப 8.30 - 9.30 | திண்ணை விடுதி | வருகைப்பதிவு |  |  |
| --- | --- | --- | --- | --- |
| மு.ப 9.30 - 9.50 | திண்ணை விடுதி | தமிழ் விக்கிப்பீடியா கடந்து வந்த பாதை | இ. மயூரநாதன் |  |
| மு.ப 9.50 - 10.20 | திண்ணை விடுதி | விக்கிப் பயனர்களுக்குப் பயன்படத்தக்க நிகழ்படங்கள் | தகவல் உழவன், இரா. பாலா |  |
| மு.ப 10.20 - 10.40 | திண்ணை விடுதி | நிர்வாகிகளின் பொறுப்புகள், செயற்பாடுகள் குறித்த வழிகாட்டல் | அ. இரவிசங்கர் |  |
| மு.ப 10.40 - 11.10 | திண்ணை விடுதி | தேநீர் இடைவேளை |  |  |
| மு.ப 11.10 - 11.40 | திண்ணை விடுதி | உயர் தொழில்நுட்ப நிறுவனமும் விக்கிப்பீடியாவும் - ஓர் அனுபவப் பகிர்வு |  |  |
| மு.ப 11.40 - 12.10 | திண்ணை விடுதி | தொழிற்கலைகள் ஆவணப்படுத்தல் திட்ட அறிமுகம் |  |  |
| மு.ப 12.10 - 12.40 | திண்ணை விடுதி | வேங்கைத் திட்டம் தொடர்பான கலந்துரையாடல் |  |  |
| பி.ப 12.40 - 1.00 | திண்ணை விடுதி | காப்புரிமை | சீனிவாசன் |  |
| பி.ப 1.00 - 1.30 | திண்ணை விடுதி | தமிழ் விக்கிப்பீடியாவில் பயன்படுத்தக்கூடிய சில நுட்பங்கள் | நீச்சல்காரன் |  |
| பி.ப 1.30 - 2.30 | பிறைட் இன் விடுதி | மதிய இடைவேளை |  |  |
| பி.ப 2.30 - 3.30 | பிறைட் இன் விடுதி | விக்கியர் சந்திப்பு | விக்கிப் பயனர் தமக்கிடையிலான நட்பு விசாரிப்பு உரையாடல் |  |
| பி.ப 3.30 - 7.30 | கம்சியா மகால் | அறிவியல் தமிழ் கருத்தரங்கம் | யாழ்ப்பாணத் தமிழ்ச்சங்கத்துடன் இணைந்த நிகழ்வு | } |
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நிகழ்வுகள்

### அறிவியல் தமிழ் கருத்தரங்கம் - நிகழ்ச்சி நிரல்

மங்கல விளக்கேற்றல்  
வரவேற்பு நடனம்  
தலைமை: திரு. மு. சிவகோசரன் (பொறியியலாளர், விக்கிப்பீடியர்)  
வரவேற்புரை: திரு. இ. சர்வேஸ்வரா (செயலாளார், யாழ்ப்பாணத் தமிழ்ச்சங்கம்)  
வாழ்த்துரை: பேராசிரியர், இலக்கிய கலாநிதி ப. கோபாலகிருஷ்ண ஐயர் (வாழ்நாட் பேராசிரியர், யாழ்ப்பாணப் பல்கலைக்கழகம்)  
தொடக்கவுரை: செந்தமிழ்ச்சொல்லருவி ச. லலீசன் (தலைவர், யாழ்ப்பாணத் தமிழ்ச்சங்கம்)  
அறிமுக உரை: திரு. இ. மயூரநாதன் (ஓய்வுநிலைக் கட்டடக் கலைஞர், விக்கிப்பீடியர்)  
பயிலரங்கு: தமிழ் விக்கிப்பீடியாவில் பங்களித்தல் அறிமுகம்  
வழங்குபவர்கள்: தமிழ் விக்கிப்பீடியர்கள்  
சிறப்புரை: அறிவியல் தமிழ் வளர்ச்சியில் ஈழத்தவர்களின் பங்களிப்பு  
வழங்குபவர்: திரு தி. செல்வமனோகரன் (விரிவுரையாளர், யாழ்ப்பாணப் பல்கலைக்கழகம்)  
கலந்துரையாடல்: விக்கிப்பீடியாவில் பங்களித்தல் குறித்த ஐயங்கள்  
பரிசில் வழங்கல்: தமிழ் விக்கிப்பீடியா தொடர் பங்களிப்பாளர் போட்டி, புதுப்பயனர் போட்டி வெற்றியாளர்களுக்கான பரிசில் வழங்கல்.  
நிறைவுரை: பேராசிரியர் தி. வேல்நம்பி  (பொருளாளர், யாழ்ப்பாணத் தமிழ்ச்சங்கம்)  
நன்றியுரை: திரு. ச. சிவகுமார் (பிரதிப்பதிவாளர், தென்கிழக்குப் பல்கலைக்கழகம், விக்கிப்பீடியர்)
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நிகழ்வுகள்

### இரண்டாம் நாள் நிகழ்வுகள்

2019-10-20
| மு.ப 8.30 - 1.30 | கலாசாரச் சுற்றுலா |  |  |
| --- | --- | --- | --- |
| பி.ப 1.30 - 2.30 | மதிய இடைவேளை |  |  |
| பி.ப 2.30 - 3.00 | பிறைட் இன் விடுதி | புதிய பயனர்களை ஈர்க்கும் திட்டங்கள் குறித்த கலந்துரையாடல் |  |
| பி.ப 3.00 - 3.30 | பிறைட் இன் விடுதி | தமிழ் விக்கிப்பீடியாவில் பெண்களின் பங்களிப்பை ஈர்க்கும் திட்டங்கள் குறித்த கலந்துரையாடல் |  |
| பி.ப 3.30 - 4.00 | பிறைட் இன் விடுதி | நிர்வாகிகளைத் தேர்ந்தெடுத்தல், நீக்குதல் குறித்த கொள்கைகள் வகுத்தல் குறித்த கலந்துரையாடல் |  |
| பி.ப 4.00 - 4.30 | பிறைட் இன் விடுதி | தேநீர் இடைவேளை - நிகழ்வு தொடர்பான கருத்துக் கணிப்பு |  |
| பி.ப 4.30 - 5.00 | பிறைட் இன் விடுதி | தமிழ் விக்கிப்பீடியா 16ஆம் ஆண்டுவிழாக் கொண்டாட்டம் | } |
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நிகழ்வுகள்

### கலாச்சாரச் சுற்றுலா செல்லும் இடங்கள்

மு.ப 8.30 - சுற்றுலா ஆரம்பம்  
மு.ப 9.00 - நல்லூர் கந்தசுவாமி கோவில்  
மு.ப 9.30 - நல்லூர் சங்கிலியன் நினைவிடம்  
மு.ப 10.30 - யாழ்ப்பாணக் கோட்டை  
ந.ப 12.00 - கீரிமலை  
பி.ப 1.30 - சுற்றுலா நிறைவு
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## நிகழ்ச்சி குறிப்புகள்

- ஈதர்பேடில் நிகழ்ச்சி குறிப்புகள்
# விக்கிப்பீடியா:தமிழ் விக்கிப்பீடியா 16 ஆண்டுகள் நிறைவுக் கொண்டாட்டம்

## ஊடகங்கள்

நிகழ்ச்சி குறித்த ஊடகங்களை commons:Category:Tamil wikipedia 16 years celebrations என்ற பகுப்பில் பார்க்கலாம்.
# சிவகாமி (தொலைக்காட்சித் தொடர்)

**சிவகாமி** என்பது பிப்ரவரி 20ஆம் திகதி 2018ஆம் ஆண்டு முதல் கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 8 மணிக்கு ஒளிபரப்பாகி, ஆகஸ்ட் 17, 2019 முதல் திங்கள் முதல் சனிக்கிழமை வரை ஒளிபரப்பான தொலைக்காட்சி தொடர் ஆகும்.  
இந்த தொடரில் நீனு கார்த்திகா, வினோத் பாபு, நட்சத்திரா ஸ்ரீனிவாஸ், பெனிடோ அலெக்ஸ், சுபாஷிணி கண்ணன் மற்றும் பி. நிலானி ஆகியோர் முதன்மைக் கதாபாத்திரங்களில் நடித்துள்ளார்கள்.
இந்த தொடர் ஜாதி மாறி திருமணம் செய்யும் இரு இளம் ஜோடிகள் அதனால் அவர்கள் எதிர்கொள்ளும் பல பிரச்சனைகளை மையமாகவே வைத்து எடுக்கப்பட்டுள்ளது. இந்த தொடர் திசம்பர் 21, 2019 அன்று 495 அத்தியாயங்களுடன் நிறைவு பெற்றது.
# சிவகாமி (தொலைக்காட்சித் தொடர்)

## கதைச்சுருக்கம்

மகேஸ்வரி என்ற கிராமத்துப் பெண் தன் மகளை ஐ.பி.எஸ். அதிகாரியாக்க வேண்டும் என்று கனவு காண்கிறார். அவர் அனைத்துப் போராட்டங்களையும் கடந்து தம் கனவை எவ்வாறு நிறைவேற்றுகிறார் என்பதே இத்தொடரின் கதைக்களம் ஆகும்.  
20 வருடம் கழிந்து ஊருக்கு ஐபிஎஸ் அதிகாரியாக வரும் சிவகாமி தனது தந்தையை கொண்டவர்களை சட்டத்திற்கு முன் நிறுத்தி தண்டனை வாங்கி கொடுப்பாளா இல்லை அவளே அவர்களை தண்டிப்பாளா என்பது தான் கதை
# சிவகாமி (தொலைக்காட்சித் தொடர்)

## முதன்மை கதாபாத்திரம்

- நட்சத்திரா ஸ்ரீனிவாஸ் - சிவகாமி ஐபிஎஸ் (பகுதி: 199-495)
- அனுஷ்யா - சிவகாமி (பகுதி: 127-198)
- மகேஸ்வரி மற்றும் ராஜ்குமாரின் மகள், இவர் ஒரு காவல் அதிகாரி, தனது தந்தையை கொன்றவர்களை பழி வாங்க காத்திருக்கிறார்.
- ----- - மகேஸ்வரி ராஜ்குமார் (பகுதி: 206-495)
- நீனு கார்த்திகா - மகேஸ்வரி ராஜ்குமார் / மகேசு (பகுதி: 1-198)
- உயர் ஜாதி குடும்பத்தைச் சேர்ந்த செல்ல பெண்ணு, ராஜ்குமாரை திருமணம் செய்த பிறகு உறவினருக்கு எதிரியாகின்றாள், தனது கணவன் இறந்த பிறகு தனி ஒரு பெண்ணாக இருந்து தனது மகளை ஒரு போலீஸ் அதிகாரியாக்குகின்றார்.
- வினோத் பாபு - ராஜ்குமார் (பகுதி: 1-188)
- நடுத்தர குடும்பத்தைச் சேர்ந்தவன், தப்பு செய்யுறவர்களை தட்டி கேட்கும் குணம் கொண்டவன், ஜாதி மாறி மகேஸ்வரியை திருமணம் செய்ததால் இவனை கொலை செய்கின்றார்.
- பெனிடோ அலெக்ஸ் - விவேக் (பகுதி: 200-495)
- விவசாயகிகளுக்காக ஆதரவாக போராடுறவன்.
# சிவகாமி (தொலைக்காட்சித் தொடர்)

## முதன்மை கதாபாத்திரம்

### மகேஸ்வரி குடுமப்த்தினர்

- சுபாஷினி கண்ணன் - கிருஷ்ணவேணி
- மகேஸ்வரியின் தாய்
- பாலா சுப்பிரமணி - ராஜவேல்
- மகேஸ்வரியின் தந்தை
ஆனந்த கிருஷ்ணன் - சக்திவேல்
- மகேஸ்வரியின் சகோதரன், பத்மாவதியின் கணவன். ராஜ்குமார் கொலையில் இவருக்கும் தொடர்பு உண்டு. (வில்லன்)
- நிவிஷா - தேன்மலர்
- மகேஸ்வரியின் சகோதரி, பாரதியின் மனைவி (இந்த தொடரில் இறந்து விடடார்)
- ஏகவள்ளி - பத்மாவதி சக்திவேல்
- ஈஸ்வரியின் மகள், சக்திவேலின் மனைவி. நல்ல குணம் கொண்டவள். மகேஸ்வரி மீது பாசம் கொண்டவள்.
- பி. நிலானி - ஈஸ்வரி
- ராஜவேலுன் சகோதரி, பத்மாவதி மற்றும் மாணிக்கத்தின் தாய். ஜாதி அகங்காரம் கொண்ட பெண்.
- அலெக்ஸாண்டர் பிரான்சிஸ் - மாணிக்கம்
- கேட்ட குணம் கொண்ட காவல் அதிகாரி, மகேஸ்வரியின் முறை பையன்.
- ரொசாரியோ - புன்னியாகோடி (பகுதி: 1-207)
- ஈஸ்வரியின் கணவன், மாணிக்கம் மற்றும் பத்மவிதியின் தந்தை. சக்திவேல் மற்றும் மாணிக்கத்தை கெட்டவளிக்கு கொண்டு செல்லவது இவர் தான். (இந்த தொடரில் இறந்து விடடார்)
# சிவகாமி (தொலைக்காட்சித் தொடர்)

## முதன்மை கதாபாத்திரம்

### ராஜ்குமார் குடுமப்த்தினர்

- பாண்டியன் - பரணி (இந்த தொடரில் இறந்து விடடார்)
- ராஜ்குமாரின் சகோதரன் , தேன்மலரின் கணவன்.
- வினோத் குமார் - செந்தில்
- ராஜ்குமாரின் நண்பன்
- ஏனோக் இர்ஷாத் - பரட்டை
- ராஜ்குமாரின் நண்பன்
- ஸ்டெல்லா - செல்லம்மா
- பரணி மற்றும் ராஜ்குமாரி அம்மா
# சிவகாமி (தொலைக்காட்சித் தொடர்)

## முதன்மை கதாபாத்திரம்

### துணை கதாபாத்திரம்

- ---- - மதிவதனி
- போலீஸ் அதிகாரி
# சேனேப்பி

**சேனேப்பி**(Snappy) என்பது பொதிய மேலக வகைகளில் ஒன்றாகும். கனோனிக்கல் நிறுவனத்தின், உபுண்டு அலைபேசி இயக்குதளத்திற்காக இது வடிவமைக்கப்பட்டது. இதன் வழியே மென்பொருட்களை ஈடுபடுத்துதலுக்கும், பொதிய மேலக மென்பொருட்களை மேலாண்மை செய்யவும் இது உருவாக்கப்பட்டது. இதன் பொதியங்களே, 'சேனேப்பிசு'(snaps) என்றும், இதற்குரிய கருவிக்கு 'சேனேப்டு'(snapd) என்றும் அழைக்கப்படுகின்றன. இவைகளின் துணைக் கொண்டு எண்ணற்ற லினக்சு வழங்கல்களில் நிறுவி பயன்படுத்தலாம். பலவகையான லினக்சு, உபுண்டு வழங்களின் மிசைப்பதிப்பு, வழங்கிப்பதிப்பு, மேகமைப்பதிப்பு பயன்படுத்தினாலும், ஒவ்வொன்றிலும் நிறுவும் முறை வேறுபாடுகள் உடையதாகத் திகழ்கின்றன.
# திபெத்திய நீலக் கரடி

**திபெத்தியக் கரடி** (*Tibetan bear*) அல்லது **திபெத்திய நீலக் கரடி** (*Tibetan blue bear*, *Ursus arctos pruinosus*) என்பது கிழக்கு திபெத்திய பீடபூமியில் காணப்படும் பழுப்பு கரடியின் (உர்சுஸ் ஆர்க்டோஸ்) ஒரு கிளையினமாகும். இது **இமாலயன் நீலக் கரடி**, **இமாலயன் பனிக் கரடி**, **திபெத்திய பழுப்புக் கரடி** அல்லது **குதிரைக் கரடி** என்றும் அழைக்கப்படுகிறது. திபெத்திய மொழியில் இது "டோம் கியாமுக்" (*Dom gyamuk*) என்று அழைக்கப்படுகிறது.  
உலகில் ஏராளமான கரடி வகைகள் உள்ளன. அவற்றில், நீல கரடி அரிதாகவே காணப்படுகிறது. நீல கரடி ஒரு சிறிய எண்ணிக்கையிலான ஃபர் மற்றும் எலும்பு மாதிரிகள் மூலம் மட்டுமே மற்ற கரடி இனங்களிலிருந்து வேறுபடுத்தி அறியப்படுகிறது. இது 1854 இல் முதலில் வகைப்படுத்தப்பட்டது.
# திபெத்திய நீலக் கரடி

## வசிப்பிடமும் வீச்சும்

குறைவான உணவு கிடைக்கும் நேரங்களில் அல்லது ஒரு துணையைத் தேடும்போது உயர் மலைப்பகுதிகளில் அதிகமாக காணலாம். இருப்பினும், நீல கரடி பழக்கவழக்கங்கள் மற்றும் வரம்புகள் பற்றிய வரம்புக்குட்பட்ட தகவல்கள் உறுதிப்படுத்துவதற்கு இத்தகைய ஊகம் கடினமானது.
# திபெத்திய நீலக் கரடி

## பாதுகாப்பு நிலை

வரம்புக்குட்பட்ட தகவல்களால், நீல நிற கரத்தின் சரியான பாதுகாப்பு நிலை தெரியவில்லை. எனினும், அமெரிக்க வணிக நீல கரடி மாதிரிகளில் அல்லது பொருட்கள் அழிவுள்ள இனங்கள் சட்டம் இக்கரடியை வேட்டையாடுவதை தடை செய்துள்ளது. இக்கரடியினம் பாதுகாக்கப்பட்ட இனங்கள் என அழிந்து வரும் உயிரினங்களின் சர்வதேச வர்த்தக உடன்படிக்கை (CITES) பற்றிய இணைப்பு I இல் பட்டியலிடப்பட்டுள்ளது. பாரம்பரிய சீன மருத்துவம் மற்றும் வசிப்பிட ஆக்கிரமிப்பு ஆகியவற்றில் கரடி பித்தப்பை படன்பாடிற்காக வேடியட்டபடுவதால் எண்ணிகையில் குறைந்து காணபடுகின்றது..
# திபெத்திய நீலக் கரடி

## கலாச்சார குறிப்புகள்

நீல கரடி என்பது ஏதாயின் புராணங்களில் தொடர்புடைய பார்வைக்கு சாத்தியமான உத்வேகம் எனக் கூறப்படுவது குறிப்பிடத்தக்கது. 1960 ஆம் ஆண்டு உள்ளூர் மக்களால் 'அமி ஃபர்' என்று அடையாளம் காணப்பட்ட இரண்டு உமி நீரோடைகள் நீல நிற கரடிகளின் பகுதிகள் என அறிவியல் ரீதியாக அடையாளம் காணப்பட்டன.
# மேற்கு வங்காள மாவட்டங்களின் பட்டியல்

இந்தியாவின் மேற்கு வங்காள மாநிலத்தை நிர்வாக வசதிக்காக, இராஜதானி கோட்டம், வர்தமான் கோட்டம், மால்டா கோட்டம், மிட்னாபூர் கோட்டம்மற்றும் ஜல்பைகுரி கோட்டம் என 5 வருவாய்க் கோட்டங்களாகவும், 25 மாவட்டங்களாகவும் பிரிக்கப்பட்டுள்ளது.
# மேற்கு வங்காள மாவட்டங்களின் பட்டியல்

## வரலாறு

7 ஏப்ரல் 2017 அன்று வர்தமான் மாவட்டத்தின் கிழக்கு மற்றும் மேற்குப் பகுதிகளை முறையே, கிழக்கு வர்த்தமான் மாவட்டம் மற்றும் மேற்கு வர்த்தமான் மாவட்டம் எனப்பிரிக்கப்பட்டது. எனவே தற்போது வர்த்தமான் மாவட்டம் இல்லை. மேற்கு மிட்னாபூர் மாவட்டத்தின் மேற்கு பகுதிகளைப் பிரித்து 4 ஏப்ரல் 2017 அன்று ஜார்கிராம் மாவட்டம் நிறுவப்பட்டது. டார்ஜிலிங் மாவட்டத்தின் வடகிழக்குப் பகுதிகளைப் பிரித்து, 14 பிப்ரவரி 2017 அன்று காளிம்பொங் மாவட்டம் நிறுவப்பட்டது.
# மேற்கு வங்காள மாவட்டங்களின் பட்டியல்

## கோட்டங்களும் மாவட்டங்களும்

மேற்கு வங்கம் இப்போது இருபத்தி மூன்று மாவட்டங்களாக பிரிக்கப்பட்டுள்ளது, ஐந்து பிரிவுகளின் கீழ் குழுவாக உள்ளது:
| ஜல்பைகுரி கோட்டம் | * அலிப்பூர்துவார்
* கூச் பெகர்
* ஜல்பாய்குரி
* காளிம்பொங்
* டார்ஜிலிங் | ஜல்பைகுரி |  |
| --- | --- | --- | --- |
| மால்டா கோட்டம் | * வடக்கு தினஜ்பூர்
* தெற்கு தினஜ்பூர்
* மால்டா
* முர்சிதாபாத் | மால்டா |  |
| வர்தமான் கோட்டம் | * பிர்பூம்
* கிழக்கு வர்த்தமான்
* மேற்கு வர்த்தமான்
* ஹூக்லி | கூக்ளி-சூச்சுரா |  |
| மிட்னாபூர் கோட்டம் | * பாங்குரா
* புருலியா
* ஜார்கிராம்
* கிழக்கு மிட்னாபூர்
* மேற்கு மிட்னாபூர் | மிட்னாபூர் |  |
| இராஜதானி கோட்டம் | * ஹவுரா
* கொல்கத்தா
* நதியா
* வடக்கு 24 பர்கனா
* தெற்கு 24 பர்கனா
* பாசிர்ஹத்
* சுந்தரவனம் | கொல்கத்தா | } |
| — | மேற்கு வங்காளத்தின் அமைவிடம்]] | மொத்தம் | 25 | — | — | 91,347,736 |
| --- | --- | --- | --- | --- | --- | --- |
| 2 | BN | பாங்குரா | பாங்குரா | 1947 | 3,596,674 |  |
| 3 | BR | மேற்கு வர்த்தமான் | ஆசான்சோல் | 2017 | 2,882,031 |  |
| 4 | BR | கிழக்கு வர்த்தமான் | வர்த்தமான் | 2017 | 4,835,532 |  |
| 5 | BI | பிர்பூம் | சியுரி | 1947 | 3,502,404 |  |
| 6 | KB | கூச் பெகர் | கூச் பெகர் | 1950 | 2,819,086 |  |
| 7 | DA | டார்ஜிலிங் | டார்ஜிலிங் | 1947 | 1,595,181 |  |
| 8 | DD | தெற்கு தினஜ்பூர் | பாலூர்காட் | 1992 | 1,676,276 |  |
| 9 | HG | ஹூக்லி | கூக்ளி-சூச்சுரா | 1947 | 5,519,145 |  |
| 10 | HR | ஹவுரா | ஹவுரா | 1947 | 4,850,029 |  |
| 11 | JP | ஜல்பைகுரி | ஜல்பைகுரி | 1947 | 2,381,596 |  |
| 12 | JH | ஜார்கிராம் | ஜார்கிராம் | 2017 | 10,009,781 |  |
| 21 | PS | தெற்கு 24 பர்கனா | ஆலிப்பூர் | 1986 | 2,930,115 |  |
| 23 | UD | வடக்கு தினஜ்பூர் | ராய்காஞ்ச் | 1992 | 3,007,134 |  |
| 24 | பாசிர்ஹத் | பாசிர்ஹத் | 2022 |  |  |  |
| 25 | சுந்தரவனம் | 2022 |  |  |  |  |
# மேற்கு வங்காள மாவட்டங்களின் பட்டியல்

## இதனையும் காண்க

- மேற்கு வங்காளம்
- மேற்கு வங்காள அரசு
- மாவட்டம் (இந்தியா)
# காக்சின் மாடக்கடிகாரம்

வரைபடம்]]  
**காக்சின் மாடக்கடிகாரம்** (*Cox's timepiece*) என்பது 17660 ல் சேம்சு காக்சு (James Cox) உருவாக்கிய கடிகாரமாகும். சான் சோசப் மெர்லின் (John Joseph Merlin) உடன் இணைந்து இதனை உருவாக்கினார். இவர்கள் இருவரும் இணைந்து இயந்திர மனிதனை உருவாக்கும் முயற்சியிலும் ஈடுபட்டனர். காக்சு இடைவிடாது ஓடக் கூடியக் கருவியை வடிவமைத்தார். பாதரச காற்றழுத்தமானியைக் கொண்டு வளிமண்டல அழுத்த மாறுபாட்டைப் பயன்படுத்தி இக்கருவியை இயக்கினார். லண்டன் நகரிலுள்ள விக்டோரியா மற்றும் ஆல்பர்ட் அருங்காட்சியகத்தில் இன்றளவும் இயங்காத நிலையில் இக் கடிகாரம் பாதுகாக்கப்பட்டு வருகிறது.
# காக்சின் மாடக்கடிகாரம்

## வடிவமைப்பு மற்றும் வரலாறு

இக்கடிகாரம்,மற்ற இயக்கமுறை கடிகாரங்களைப் போலவே வடிவமைக்கப்பட்டுள்ளது. புவி வளிமண்டல அழுத்தத்தில் ஏற்படும் மாற்றத்தைக் கொண்டு ஆற்றலை உருவாக்கி அதன் மூலம் இயங்கும் வகையில் வடிவமைக்கப்பட்டுள்ளது. உருளை வடிவ கொள்கலனுன் முதன்மைக்கம்பிச் சுருள் இருக்குமாறு அமைக்கப்பட்டுள்ளது. இக்கடிகாரம் இடைவிடாது இயங்கும் வகையில் வடிவமைக்கப்பட்டாலும், இதன் இயங்கு சுருள் தேவைக்கு மேல் சுற்றப்படாமலிருக்க தேவையான பாதுகாப்பு அமைப்புகளையும் கொண்டுள்ளது. ஃபோர்டின் பாதரச காற்றழுத்தமானியே இக் ககாரத்தின் முதன்மை இயக்கியாகும். இந்தக் காற்றழுத்தமானி 68 கிலோகிராம் எடையும் 5 லிட்டர் பாதரசத்தையும் கொண்டுள்ளது.
# காக்சின் மாடக்கடிகாரம்

## மேலும் பார்க்க

- பெவர்லி கடிகாரம்
- அட்டமாசு கடிகாரம்
# இரிடியம்(III) சல்பைடு

**இரிடியம்(III) சல்பைடு** *(Iridium(III) sulfide)* என்பது Ir<sub>2</sub>S<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் காணப்படும் இத்திண்மம் எதிலும் கரையாது. தனிமநிலையில் இருக்கும் இரிடியத்துடன் கந்தகத்தைச் சேர்த்து சூடுபடுத்தினால் இரிடியம்(III) சல்பைடு உருவாகிறது. புரோமினை கடத்தும் முகவராகக் கொண்டு செயல்படும் வேதிப்போக்குவரத்து வினையில் இரிடியம்(III) சல்பைடு படிகங்கள் வளர்க்கப்படுகின்றன. எண்முக இரிடியமும் நான்முக கந்தகமும் சேர்ந்து இரிடியம்(III) சல்பைடின் கட்டமைப்பு உருவாகிறது. நெருக்கமான Ir-Ir தொடர்புகள் ஏதும் அறியப்படவில்லை. Rh2S3 மற்றும் Rh2Se3 சேர்மங்கள் இதே கட்டமைப்பில் காணப்படுகின்றன.
# சஞ்சய் கபூர்

**சஞ்சய் கபூர்** (*Sanjay Kapoor*) ஒரு இந்திய நடிகர் மற்றும் தயாரிப்பாளர் ஆவார். இவர் தயாரிப்பாளர் சுரேந்தர் கபூரின் மகன் மற்றும் போனி கபூர் மற்றும் அனில் கபூரின் தம்பி ஆவார்.  
இவர் சஞ்சய் கபூர் என்டர்டெயின்மென்ட் பிரைவேட் லிமிடெட் நிறுவனத்தின் நிறுவனர் மற்றும் இயக்குநர் ஆவார். இவர் தயாரித்த முதல் படம் டீவாராகும்.
# சஞ்சய் கபூர்

## தொழில்

கபூர் 1995 ஆம் ஆண்டில் ஹிந்தி சினிமாவில் பிரேம் திரைபடத்தில் அறிமுக நாயகி தபுவுடன் அறிமுகமானார். இரண்டு புதுமுக நடிகர்களும் மிகவும் கௌரவமான நடிப்பை வெளிப்படுத்தியிருந்தாலும், 1989 ஆம் ஆண்டு முதல் அது தயாரிப்பாளராக இருந்ததால் பல ஆண்டுகள் இந்த திரைப்படம் தாமதமாகி வெளியிடப்பட்டது. ஆனால் வெளியீட்டிற்கு பிறகு , அது பாக்ஸ் ஆபிஸில் பல சாதனைகளை படைத்தது.  
கபூரின் அடுத்த படம் ராஜா (1995), மாதுரி தீட்சித் உடன் நடித்த இப்படம் பாக்ஸ் ஆபிஸின் வெற்றியாக அமைந்தது. அசூர் (1997), மொஹபத் (1997) மற்றும் சிர்ஃப் டம் (1999) போன்ற பல திரைப்படங்களில் முக்கிய கதாபதிரங்களில் நடித்தார். பின்நாட்களில் அவருடைய படங்களில் பெரும்பாலானவை பாக்ஸ் ஆபிஸில் தோல்வியுற்றதால் முன்னணி நடிகராக அவர் வெற்றிபெறவில்லை. 2002ஆம் ஆண்டு கோவி, மேரே தில் சே பூச்சே போன்ற திரைப்படங்களில் வில்லனாகவும் தோன்றினார்.  
2003 ஆம் ஆண்டு தொலைக்காட்சி தொடரிலும் அறிமுகமானார்.  
தனது முதல் தயாரிப்பான திவரில், தனது அண்ணன் அர்ஜுன் கபுருடன் இணைந்து வெளியிட்டார். முபாரக்கான் (2017) திரைபடத்தில் முதல் தடவையாக அவரது சகோதரர் அனில் கபூருடன் இணைந்து நடித்தார். 2017 ஆம் ஆண்டில் அவர் விக்ரம் பட் தொலைக்காட்சியில் த்ரி சாம்பல் ஜாரா ஜாரா என்ற ஸ்மார்ட் காலராவுடன் நடித்தார்.
# சஞ்சய் கபூர்

## திரைப்படம்

| 1995 | *பிரேம்*சாந்தனு / சஞ்சய் வர்மா |  |  |  |
| --- | --- | --- | --- | --- |
| *ராஜா* | ராஜா |  |  |  |
| *கர்டவ்யா* | கரன் சிங் |  |  |  |
| 1996 | *பெக்பு* | ராஜவர்மா |  |  |
| 1997 | *முஹப்பத்* | கவ்ரவ் ம.கபூர் |  |  |
| *அவுசார்* | யாஸ் தாகூர் |  |  |  |
| *சமீர் : தி அவகேனிங் ஆப் எ சோல்* | கிஷன் |  |  |  |
| *மேரே சொப்னோக்கி ராணி* | விஜய் குமார் |  |  |  |
| 1999 | *சிர்ப் தும்* | தீபக் |  |  |
| 2001 | *சுப்பா ருஸ்தம் : எ முசிகல் த்ரில்லர்* |  |  |  |
| 2002 | *கொய் மேரே தில்சே பூச்சே* | துஷ்யந்த் |  |  |
| *சோச்* | ராஜ் மதிவ்ஸ் |  |  |  |
| *சக்தி : தி பவர்* | சேகர் |  |  |  |
| 2003 | *க்வைமாத் : தி சிட்டி அண்டர் த்ரட்* | அப்பாஸ் ரமணி |  |  |
| *தர்ண மன ஹே* | சஞ்சய் |  |  |  |
| *கல் ஹோ ந ஹோ* | அபி |  |  |  |
| *LOCகார்கில்* |  |  |  |  |
| 2004 | *ஜாகோ* | ஸ்ரீகாந்த் |  |  |
| *ஜூலி* | ரோகன் |  |  |  |
| 2005 | *அன்ஜானே : தி அனகோன்* | ஆதித்ய மல்ஹோத்ரா |  |  |
| 2006 | *உன்ன்ஸ் : லவ் பாரேவ்வேர்* | ராகுல் மல்ஹோத்ரா |  |  |
| 2007 | *தோஷ்* |  |  |  |
| *ஓம் சாந்தி ஓம்* |  |  |  |  |
| 2009 | *லக் பை சான்ஸ்* | ரஞ்சித் ரோலி |  |  |
| *கிர்கிட்* | ரோமியோ |  |  |  |
| 2010 | *ப்ர்ரைஸ்* | அலி கான் |  |  |
| 2014 | *கின் ஹை மேரே ப்யார்* | ராகுல் கபூர் |  |  |
| 2015 | *ஷாண்டார்* |  |  |  |
| *மும்பாய்-தி காங்ஸ்டார்* |  |  |  |  |
| 017 | முபாரகன் | ஜீதூ | Cameo | } |
# சஞ்சய் கபூர்

## தொலைக்காட்சி

**தொலைக்காட்சி**  
| 2003-2004 | *கிருஷ்ணா–தி மிர்ரக்கல் அப் டெஸ்டினிடி* | அமர் |  |
| --- | --- | --- | --- |
| *தில் ஜாசார* | ஆனந்த் மதூர் | முக்கியக் கதாபாத்திரம் | } |
# சஞ்சய் கபூர்

## தொலைக்காட்சி

### தயாரிப்பாளர்

| 2009 | *கிய டைம் ஹே யார்* |  |
| --- | --- | --- |
| 2012 | *இட்ஸ் மை லைப்* |  |
| 2014 | *டிவர்* |  |
| 2016 | *ஹேர பெரி 3* | } |
# ராணிகஞ்ச்

**ராணிகஞ்ச்** (**Raniganj**) இந்தியாவின் மேற்கு வங்காள மாநிலத்தின் மேற்கு வர்த்தமான் மாவட்டத் தலைமையிட நகரமான ஆசான்சோல் மாநகராட்சிப் பகுதிக்கு உட்பட்டது. இது ஆசான்சோலுக்கு தென்கிழக்கில் 20 கிலோ மீட்டர் தொலைவில் உள்ளது.
# ராணிகஞ்ச்

## புவியியல்

ராணிகஞ்ச் நகரம் பாகையில் அமைந்துள்ளது. இந்நகரம் கடல் மட்டத்திலிருந்து 91 மீட்டர் உயரத்தில் உள்ளது.  
ராணிகஞ்ச் பகுதிகளில் நிலக்கரி கண்டுபிடிக்கப்பட்டதால், இப்பகுதியில் காடுகள் அழிக்கப்பட்டு, தொழிற்சாலைகளும், நகர்புறமும் வளர்ந்தன.
# ராணிகஞ்ச்

## புவியியல்

### ஆசான்சோல் மாநகராட்சியுடன் இணைத்தல்

22 நகராட்சி மன்ற உறுப்பினர்களைக் கொண்டிருந்த ராணிகஞ்ச் நகராட்சி, ஜமுரியா நகராட்சி மற்றும் குல்தி நகராட்சிப் பகுதிககளை, 3 சூன் 2015 அன்று ஆசான்சோல் மாநகராட்சியுடன் இணைக்கப்பட்டது.
# ராணிகஞ்ச்

## மக்கள்தொகையியல்

2011ம் ஆண்டின் இந்திய மக்கள் தொகை கணக்கெடுப்பின் படி, ராணிகஞ்ச் நகரத்தின் மொத்த மக்கள் தொகை 129,441 ஆகும். அதில் ஆண்கள் 65,578 (52%) ஆகவும்; பெண்கள் 61,863 (48%) ஆகவும் இருந்தனர். ஆறு வயதிற்குட்பட்டவர்களின் எண்ணிக்கை 15,721 ஆகும். எழுத்தறிவு 77.65% ஆகவுள்ளது. பாலின விகிதம் 1000 ஆண்களுக்கு 915 பெண்கள் வீதம் உள்ளனர். மொத்த மக்கள் தொகையில் இந்துக்கள் 76.86% ஆகவும், இசுலாமியர் 21.92% ஆகவும், பிறர் 1.22% ஆகவும் உள்ளனர்.
# ராணிகஞ்ச்

## கல்வி

- திருவேணி தேவி பலோத்தியா கல்லூரி, 1957.
- ராணிகஞ்ச் மகளிர் கல்லூரி, 1980
- ராணிகஞ்ச் ஆண்கள் மேல்நிலைப் பள்ளி, 1988
# கஜினிகாந்த்

**கஜினிகாந்த்** (Ghajinikanth), சந்தோஷ் பி. ஜெயக்குமாரின் இயக்கத்தில், கே. ஈ. ஞானவேல்ராஜாவின் தயாரிப்பில் வெளியானத் தமிழ்த்திரைப்படம் ஆகும். இப்படம் *பலே பலை மகடிவாய்* என்னும் தெலுங்கு திரைப்படத்தின் கதையைத் தழுவிய தமிழ்த்திரைப்படமாகும். இத்திரைப்படத்தில் ஆர்யா, சாயிஷா சைகல் ஆகியோர் முதன்மைப்பாத்திரங்களில் நடித்துள்ளனர். இத்திரைப்படம் பல்லுவின் ஒளிப்பதிவிலும், பாலமுரளி பாலுவின் இசையிலும், பிரசன்னா ஜிகேவின் படத்தொகுப்பிலும் 2018 ஆகத்து 3 அன்று வெளியான திரைப்படம்.
# கஜினிகாந்த்

## நடிப்பு

- ஆர்யா -இரஜினிகாந்த்தாக
- சாயிஷா சைகல்
- கருணாகரன்
- முகுல் பேவ் - ராநா
- ப்ரிதிமாந் ச்யாடார்ஜி - ராஜா
- சதீஸ்
- காளி வெங்கட்
- இராசேந்திரன்
- சம்பத் ராஜ்
- ஆடுகளம் நரேன் - இராமநாதனாக
- உமா பத்மநாபன் - இலக்சுமியாக
# கஜினிகாந்த்

## படப்பணிகள்

இத்திரைப்படத்தின் இயக்குநர் சந்தோஷ் பி. ஜெயக்குமார் நவம்பர் 2017இல் இப்படம் கே. ஈ. ஞானவேல்ராஜாவின் தயாரிப்பில் ஆர்யா, சாயிஷா சைகல் ஆகியோர் முன்னணிப்பாத்திரத்தில் நடிக்கவுள்ளாக அறிவித்தார். சென்னையில் படப்பிடிப்பு நடத்தியப்பின்னர் இப்படத்தில் பாடல்காட்சிகள் தாய்லாந்தில் படமாக்கப்பட்டன. இப்படத்தின் படப்பணிகளுக்கிடையே இருட்டு அறையில் முரட்டுக்குத்து (2018) என்னும் படத்தினையும் இயக்கி வருகின்றார். இப்படத்தின் அறிமுக காட்சிப்படம் 12 திசம்பர் 2017இல் வெளியிடப்பட்டது. கஜினிகாந்த் படத்தின் சுவரொட்டியில், நடிகர் ஆர்யா வேட்டியின்றி சட்டை, துண்டுடன், ஒரு கையில் பாரதியார் நூல், மறுகையில் தூக்குச்சட்டி என்னும் காட்சி தர்மத்தின் தலைவன் படத்தில் வந்த ரஜினியின் கதைப்பாத்திரத்தை நினைவுபடுத்துகின்றார்.
# பிளாட்டினம் டைசல்பைடு

**பிளாட்டினம் டைசல்பைடு** *(Platinum disulfide)* என்பது PtS<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் காணப்படும் இத்திண்மம் எந்தக் கரைப்பானிலும் கரையாததாகவும் ஒரு குறைகடத்தியாகவும் உள்ளது. காட்மியம் அயோடைடு கட்டமைப்பில் எண்முக வடிவ பிளாட்டினத் தகடுகள் மற்றும் பிரமீடு வடிவ சல்பைடு மையங்களால் ஆன காட்மியம் அயோடைடு கட்டமைப்பை ஏற்றுள்ளது. பாசுபரைச கடத்தும் முகவராகப் பயன்படுத்தி வேதிப்போக்குவரத்து வினையின் மூலம் ஒற்றை படிகங்கள் வளர்க்கப்படுகின்றன . பிளாட்டினம்(II) சல்பைடு (PtS), பிளாட்டினம் டைசல்பைடுடன் தொடர்புடைய சேர்மமாகக் கருதப்படுகிறது.
# பிளாட்டினம்(II) சல்பைடு

**பிளாட்டினம்(II) சல்பைடு** *(Platinum(II) sulfide)* என்பது PtS என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பச்சை நிறத்தில் காணப்படும் இத்திண்மம் எந்தக் கரைப்பானிலும் கரையாததாக உள்ளது. வழக்கத்திற்கு மாறான அசாதாரணமான சதுர சமதள வடிவ பிளாட்டினம் மற்றும் நான்முக வடிவ சல்பைடு மையங்களால் ஆன கட்டமைப்பை இச்சேர்மம் ஏற்றுள்ளது . பிளாட்டினம் டைசல்பைடு (PtS2), பிளாட்டினம் சல்பைடுடன் தொடர்புடைய சேர்மமாகக் கருதப்படுகிறது.
# பெவர்லி கடிகாரம்

இயற்பியல் துறையில் வைக்கப்பட்டுள்ள பெவர்லி கடிகாரம்]]  
**பெவர்லி கடிகாரம்** (**Beverly Clock**)நியூசிலாந்து, துனெடினில் உள்ள ஒட்டாகா பல்கலைக்கழகத்தின் இயற்பியல் துறையின் மூன்றாவது மாடியில் வைக்கப்பட்டுள்ள கடிகாரம் ஆகும். 1864 ல் ஆர்தர் பெவர்லியால் (Arthur Beverly) இயக்கி வைக்கப்பட்ட கடிகாரம் இன்றளவும், எந்ததொரு கையாற்செய்விக்கப்பட்ட இயக்கமும் இல்லாமல் தானே இயங்கி வருகிறது.
# பெவர்லி கடிகாரம்

## இயங்கும் விதம்

வளிமண்டல அழுத்தம் மற்றும் அன்றாட வெப்பநிலையில் ஏற்படும் மாற்றத்தைக் கொண்டு இக்கடிகாரம் இயங்குகிறது. அதிலும் வெப்பநிலை மாற்றமே முக்கியமானது. காற்று புகா பெட்டியிலுள்ள இடைத்திரையை (diaphragm) உள்ளேயுள்ள ஒரு கன அடி அளவுள்ள ( 28 லிட்டர்) காற்று விரிக்கவோ அல்லது சுருக்கவோ செய்கிறது. வெப்பநிலை மாற்றம் 6 டிகிரி பாரன்ஃகைட் (3.3&thinsp;கெல்வின்) என்ற அளவில் இருக்கும் போது, தேவையான அழுத்தத்தைக் கொடுக்கிறது. அழுத்தம் ஒரு பவுண்டு எடைக்கு உயரும் போது கடிகாரத்தை இயக்கத் தேவையான ஆற்றல் (0.113 சூல் or 31 μWh) கிடைக்கிறது.  
அட்டமாசு கடிகாரமும் இதே தத்துவத்தில் செயல்படுகிறது.  
1864 ல் ஆர்தர் பெவர்லி இக்கடிகாரத்தை உருவாக்கிய நாளிலிருந்து முடுக்கப்படாமலேயே செயல்பட்டுக் கொண்டுள்ளது. தேவையான வெப்ப மாற்றம் இல்லாதபோது செயலிழக்கும் இக்கடிகாரம், தகுந்த சுற்றுச்சூழல் மாற்றங்கள் உருவாகும்போது மறுபடியும் செயல்பட துவங்குகிறது.
# பெவர்லி கடிகாரம்

## மேலும் பார்க்க

- ஆக்சுபோர்டு மின்மணி
- காக்சின் மாடக்கடிகாரம்
- அட்டமாசு கடிகாரம்
# பிளாட்டினம் பெண்டாபுளோரைடு

**பிளாட்டினம் பெண்டாபுளோரைடு** *(Platinum pentafluoride)* என்பது PtF<sub>5</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சிவப்பு நிறத்தில் காணப்படும் இத்திண்மம் அரிதாகவே ஆராயப்படுகிறது என்றாலும் பிளாட்டினம் மற்றும் புளோரின் தனிமங்கள் சேர்ந்த பிளாட்டினத்தின் இரும புளோரைடுகளில் ஒன்று என்ற வகையில் முக்கியத்துவம் பெறுகிறது. தண்ணீரில் இச்சேர்மம் நீராற்பகுப்பு அடைகிறது.  
பிளாட்டினம் டைகுளோரைடை 350 பாகை செல்சியசு வெப்பநிலையில் புளோரினேற்றம் செய்து நீல் பார்ட்லெட்டு முதன்முதலில் பிளாட்டினம் பெண்டாபுளோரைடு தயாரித்தார். இதற்குக் குறைவான வெப்பநிலை எனில் பிளாட்டினம் டெட்ராபுளோரைடுதான் உருவாகும் .  
ருத்தேனியம் பெண்டாபுளோரைடின் கட்டமைப்பைப் போன்று நாற்படி அதாவது நான்கு ஒருமங்கள் இணைந்த கட்டமைப்பை பிளாட்டினம் பெண்டாபுளோரைடும் பெற்றுள்ளது. ஒவ்வொரு ஒருமத்திலும் பிளாட்டினம் இரண்டு புளோரைடு ஈந்தணைவி பாலங்களுடன் எண்முக மூலக்கூற்று வடிவம் கொண்டுள்ளது
# அட்டமாசு கடிகாரம்

**அட்டமாசு கடிகாரம்** (*Atmos Clock*) என்பது சுவிட்சர்லாந்து நாட்டைச்சார்ந்த சீகர்-லீகல்டர் (Jaeger-LeCoultre) உருவாக்கிய முறுக்கலூசல் கடிகாரம் (Torsion pendulum clock) ஆகும். இதைக் கையால் முடுக்கத் தேவையில்லை. வெப்பம் மற்றும் வளிமண்டல அழுத்தம் போன்ற சூற்றுசூழல் மாற்றங்களால் இயங்குமாறு இக்கடிகாரம் வடிவமைக்கப்பட்டுள்ளது.  
முக்கிய சுருளின் உதவியுடன் இயக்கப்படுகிறது. காற்றிறுக்க அடைப்பினுள் (hermetically sealed) வைக்கப்பட்டுள்ள குளோரோஈதேன் வாயு விரிவது மற்றும் சுருங்குவதன் மூலம் கடிகாரம் இயக்கப்படுகிறது. வெப்பம் அதிகரிக்கும் போது, குளோரோஈதேன் விரிவடைந்து சுருள்வில்லை அழுத்துகிறது. அதே போல் வெப்பம் குறையும் போது, குளோரோஈதேன் சுருங்கி சுருள் வில்லை தளர்த்துகிறது.
இந்த இயக்கம் முக்கிய சுருளைச் தொடர்ந்து சுற்றுகிறது. வெப்பநிலை 15 டிகிரி செல்சியசு மற்றும் 30 டிகிரி செல்சியசு அளவிலிருந்து ஒரு டிகிரி மாற்றமடைந்தாலும், அழுத்தம் 3 mmHg என்ற அளவில் மாறுகிறது. இது கடிகாரத்தை இரண்டு நாட்கள் இயக்கப் போதுமானதாகும்.  
குறைந்த ஆற்றலுடன் செயல்படும் வகையில், கடிகாரத்தின் உள்பாகங்கள் உராய்வு குறைவாக இருக்கும் வகையில் அமைக்கப்பட்டுள்ளது. முறுக்கலூசல், தனி ஊசலை விட குறைவான ஆற்றலுடன் இயங்கக் கூடியது. சாதாரண ஊசல் கடிகாரங்களை விட 1/30 விகிதத்தில் முறுக்கலூசல் கடிகாரங்கள் குறைவான அலைவுகளையே கொண்டிருக்கும்.
# அட்டமாசு கடிகாரம்

## வரலாறு

17 ஆம் நூற்றாண்டிலேயே வெப்பம் மற்றும் வளிமண்டல அழுத்தம் போன்றவற்றில் மாற்றங்களால் இயங்கும் கடிகாரங்களை கார்னெலிசு டிரெப்பல் (Cornelis Drebbel) வடிவமைத்தார். இவர் 18 கடிகாரங்களை உருவாக்கினார், அதில் மன்னர் சேம்சு கடிகாரம் (King James clock) மிகவும் புகழ் பெற்றது. 1760 ஆம் ஆண்டில் சேம்சு காக்சு மற்றும் சான் சோசப் மெர்லின் இணைந்து உருவாக்கிய காக்சின் மாடக்கடிகாரமும் மற்றும் 1864 ஆம் ஆண்டில் நியூசிலாந்து, துனெடினில் உருவாக்கப்பட்ட பெவர்லி கடிகாரம் இவ்வகையைச் சார்ந்தது  
1928 ல் சீன் லியோன் ரூடர் (Jean-Léon Reutter) என்ற பொறியாளர் முதல் அட்டமாசு கடிகாரத்தை உருவாக்கினார்.
முதலில் உருவாக்கப்பட்ட கடிகாரங்கள், பாதரசத்தைக் கண்ணாடி குழாய்க்குள் வைத்து உருவாக்கப்பட்டன. இவை வெப்ப மாற்றத்தைக் கொண்டு இயங்கும் வகையில் வடிவமைக்கப்பட்டன. 1929 ஆம் ஆண்டில் பாதரசம் மற்றும் அமோனியாவைக் கொண்டு இயங்கும் கடிகாரங்கள் வடிவமைக்கப்பட்டன. பின்னர் 1935 ஆம் ஆண்டில் சீகர்-லீகல்டர் குளோரோஈதேன் வாயுவினால் இயங்கும் கடிகாரத்தை வடிவமைத்தார். இன்று வரை 500,000 க்கும் மேற்பட்ட அட்டமாசு கடிகாரங்கள உருவாக்கப்பட்டுள்ளன.
# அட்டமாசு கடிகாரம்

## மேலும் பார்க்க

- காக்சின் மாடக்கடிகாரம்